Den Vest-Sjællandske Avis, 1827-12-07
Nyeste Post-Efterretninger. Den udenlandske Post har medbragt to Nyeheder, som begge ere af en overordentlig og afgiørende Vigtighed, Den ene, at de tre Magters Ambassadeure have forladt Constantinopel: da Sultanen ikke vil give efter, saa at Krigen med Porten maae antages for at være uundgaaelig, og den anden, at Russerne have erobret Tauris, som vil efter al Rimelighed ha en hurlig Fred med Persien til Følge. Angaaende den første af disse Nyeheder har man faaet den nyeste og paalideligste Beretning over Berlin, hvorfra der meldes: at der er den 28de paa en overordentlig Maade ankommen Efterretning dertil fra Wien om, at de tre allierede Magters Gesandte ere den 15de Novbr. afreiste fra Constantinopel og som nogle sige, skulde de have begivet sig bort til Skibs. (J Wien var den 19de Novbr. det Rygte udbredt, at Ambassadeurerne, som vare gaaede ombord paa Skibene, vare blevne anholdte af Tyrkerne, fordi disse skulde have opfanget en Depesche fra Hr. von Ribeaupierre, hvori der var blevet givet Ordre til den Russiske Armee at passere Pruth; men da hiin nyeste Efterretning ikke taler derom, saa er formodentlig dette Rygte ugrundet.) Den Østerrigske Jagttager vedligeholder en betydningsfuld Taushed og Begivenhederne i Orienten, (men dette Blad er maaskee en større Politiker end man troer, og Aarsagen til det Sprog, som det hidindtil har ført, kan være en ganske anden end den, som man almindeligen antager; det vil naturligviis snart opklare sig) De Østerrigske Bankaktier ere imidlertid faldne fra 1052 til 1020 En Coureer som er passeret igiennem Frankfort, og som ligeledes har medbragt Efterretninger om Ministernes Afreise, har tillige medbragt det Rygte, at de tre Gesandte ere afreiste til Lands og ville for det første opholde sig i Staden Hermannstadt i Sibenbürgen. Det hedder: at der i dette Land og paa Grændserne af Ungarn og Tyrkiet finde Troppebevægelser Sted, og at det synes, at en ikke ubetydelig Krigsmagt skal der trækkes sammen, hvilket imidlertid kun kan betragtes som en nødvendig Forsigtigheds Forholdsregel ved de Begivenheder, som mueligen kunne passere, og som tillige maae ansees for at være saameget mere nødvendigt, som Tyrkerne paa hiin Side af Donau synes uafladeligen stærkere at forberede sig dertil. Der tilføies: at der allerede bliver antaget i Wien Leverandeure for den Observantionsarmee, som skal formeres. – Fra Bucharest berettes under 5te Novbr. at Sultanen har ifølge Begivenhederne ved Navarino ladet lægge Embargo paa de tre allierede Magters Skibe, hvilket er den første Forholdsregel der er taget imod disse Magter, og det er dette Skridt, som har bevæget Gesandterne til at forlade Constantinopel. Frankerne i denne Stad ere i høi Grad bestyrtede; man forventer nu at den Russiske Armee, vil ufortøvet rykke ind i Moldau. – Efterretningerne fra Constantinopel af 7de November indeholde følgende: Porten har endelig fattet en hervisk Beslutning og derved giort en Ende paa alle de Uvisheder, som i 8te Dage have sat Hovedstaden i Bevægelse. Sultanen havde nemlig ladet holde en stor Divansforsamling hos Mufti. hvis Beslutninger endelig rygtedes om Aftenen den 6te, og skulle bestaae i, at der skulde lægges Embargo paa alle Skibe, som tilhøre de tre Magter, og af hvilke der skulle ligge fornærværende Tid saare mange i Havnen ved Constantinopel og at den tillige har erklæret alle ældre Traktater med disse tre Magter for ophævede. Dog skulle Gefandterne saalænge de opholde sig paa den Tyrkiske Jordbund nyde fuldkommen Sikkerhed for deres Person. Man forventede tillige, at der vilde udkomme en Hatti Scherif fra Sultanen for at befale en almindelig bevæbning af alle Muselmænd, og at Prophetens Fahne vil blive plantet paa Sophie=Moscheen til Tegn paa at alle Troende skulle forene sig. Man erindrer sig hvilket Underværk dette Palladium bevirkede for 1 1/2 Aar siden ved Janitscharernes Tillintetgiørelse, da det holdt Sultanens Modstandere, i Tømme. Tillige blev ved denne Erklæring alle optænkelige Sikkerbedsforanstaltninger tagne af Porten for at beskytte Frankerne og Vagterne i deres Hoteller ere blevne fordobblede. Alt var vel endnu roeligt; men de Franker som siden den 6te have i deres Forretninger gaaet igiennem Hovedstadens Gader, sige: at de kiende ikke Constantinopel mere; Tyrkerne ere berusede af Græde over Sultanens Beslutning og at nu alle Muselmænd skulde forene sig; det er naturligt, at uagtet de Sikkerhedsforholdsregler, som ere tagne, dog store Bekymringer finde Sted. Den 8de og 9de forventede man det Hatticheris af Sultanen der skulde forkynde det sidste Divans Beslutninger; men selv Frankerne erkiende at disse ere det eneste Middel for om mueligt, at redde Tyrkiet, hvis Undergang synes at staae for Døren, da alle Muselmænd blive derved forenede. Porten skal endnu have tilbage en Flaade af 12 Orlogskibe og nogle Fregatter, som ligge indenfor Dardanellerne. Den Erklæring, som Porten har ladet udstæde i denne Anledning til den Østerrigske Jnternuntius skal være forfattet med megen Værdighed. Den Østerrigske Jagttager beretter dog nu saameget, at man i Jassy har erfaret, at der er lagt Embargo i Tyrkiet paa de tre Magters Skibe. – Statspapirene stode paa Børsen i Amsterdam meget lave ifølge den sidste Efterretning derfra.